cyanic-selkie/wikianc huggingface dataset:
Valdas Kazlauskas (1958)
Valdas Kazlauskas (g. 1958 m. vasario 23 d. Vilniuje) – Lietuvos Lengvosios atletikos sportininkas, kuris specializuojasi sportiniame ėjime ir treneris. SSRS tarptautinės klasės sportininkas. Per savo profesionalią karjerą pagerino 27 Lietuvos rekordus, 1 Europos ir 3 pasaulio rekordus. Lietuvos rinktinės atstovas 1996 m. vasaros olimpinėse žaidynėse.
Nepaaiškinami faktai (TV laida)
Nepaaiškinami faktai – 2005 m. sukurta Rusijos televizijos kanalo „TNT“ laida, pasakojanti apie paranormalius ir neįtikėtinus įvykius. Laidoje pasakojamos istorijos apie žmones, jų pačių teigimu susidūrusius su įvairiais neįprastais reiškiniais – vaiduokliais, vampyrais, klinikine mirtimi, spiritizmu, NSO ir pan. Laidos vedėjas – Sergėjus Družko. Lietuvoje šią laidą retransliuoja televizijos kanalas BTV.
Sacred Books of the East
Sacred Books of the East (iš anglų k. „Rytų šventraščiai“) – 50-ies tomų vertimų serija, kurioje pateikiami svarbių Azijos tautų religinių ir filosofinių tekstų vertimai į anglų kalbą. Šiuos vertimus, leistus nuo 1879 iki 1910 m. redagavo Maksas Miuleris, o spausdino Oksfordo universiteto leidykla. Sacred Books of the East pateikiami svarbiausių hinduizmo, budizmo, islamo, džainizmo, daoizmo, konfucionizmo, zoroastrizmo tekstų vertimai.
Born This Way (daina)
„Born This Way“ – amerikiečių atlikėjos Lady Gaga singlas iš antrojo jos studijinio albumo „Born This Way“. Dainą parašė ir prodiusavo pati atlikėja su Fernando Garibay, Jeppe Laursen ir DJ White Shadow pagalba. Daina buvo sukurta vykstant „The Monster Ball Tour“ turo gastrolėms, autobuse. Superžvaigždė aiškina, kad „Born This Way“ yra laisvės daina. Pirmą kartą dainos priedainį atlikėja padainavo per MTV video muzikos apdovanojimų ceremoniją, kai ji atsiėmė apdovanojimą už geriausią metų vaizdo klipą sukurtą dainai „Bad Romance“. Singlas išleistas 2011 m. vasario 11 d. ir pristatytas kaip pirmasis singlas iš albumo. Pasaulyje parduota 8,2 milijonai singlo kopijų ir JAV Billboard Hot 100 pasiekė pirmąją vietą.
Faktai
Lady GaGa savo antrojo pasaulinio „The Monster Ball“ turo metu 2010 metais pradėjo kurti savo antrąjį studijinį albumą „Born This Way“ bei jo idėjas. Pirmoji daina iš naujojo albumo parašyta Liverpulyje, Anglijoje, Gaga šią dainą apibūdino kaip „stebuklingą pranešimą“. Atlikėja teigia, kad kūrinį parašė per 10 minučių. Atlikėja norėjo įrašyti savo pačios laisvės dainą.
Išleidimas
2011 metais Vasario 8 dieną Gaga savo socialinio tinklalapio „Twitter“ paskyroje parašė žodžius „Trois jours“ (liet. „Trys dienos“), tuo pačiu metu ji paviešino ir oficialų singlo albumo viršelį. Jame Lady GaGa vaizduojama nuoga juodai-baltame viršelyje ir parodo ant tatuiruotes ant jos nugaros. Viršelį sukūrė Amter Charlie iš „The Hollywood Reporter“.
Perkamumas ir Topų pozicijos
Jungtinėse Amerikos Valstijose „Born This Way“ debiutavo Billboard Hot 100 pirmoje vietoje, taip pat singlas tampa trečias numeris vienas atlikėjos singlas Amerikoje. „Born This Way“ debiutavo deviniolikose šalių kaip numeris vienas. Daina buvo parduota 448,000 tiražu per tris dienas. Tai buvo pirmoji daina kurią atisiuntė daugiausiai žmonių per vieną savaitę. „Born This Way“ pardavimas dar labiau išaugo, parduota 509 000 kopijų tą pačią savaitę. Ši daina pirmoje vietoje laikėsi šešias savaites. Singlas tapo sparčiausiai parsisiunčiama pasaulyje daina iTunes istorijoje, parduota daugiau kaip milijonas kopijų tik per penkias dienas. „Born This Way“ buvo parduota 3 476 000 tiražu Amerikoje ir pateko į perkamiausių dainų dešimtuką pasaulyje. „Born This Way“ buvo parduota 8,2 mln. skaitmeninių kopijų tiražu per 2011 metus ir tapo penkta geriausiai parduodama daina metuose.
Vaizdo klipas
Muzikos vaizdo klipas buvo filmuojamas savaitgalį, sausio 22-24 dienomis, 2011 Niujorko mieste, ir Haus of Gaga klipą įvardijo kaip nepaprastai gražų vaizdo klipą. Šį vaizdo klipą režisavo Nick Knight. Choreografė Laurieann Gibsonas MTV žinioms sakė, kad klipas bus „šokiruojantis“, ir klipe galima tikėtis aukščiausio vokalinės muzikos, meno ir šokio lygio.
Videoklipas išleistas pirmadienį, 2011 metų vasario 28, vaizdo klipas prasideda su trumpu šūvio garsu ir vienaragio siluetu rausvos spalvos trikampio rėme. Vėliau vaizduojamas dekoratyvinis stiklo sostas, kuriame sėdi Lady GaGa. Sostas vaizduojamas kosmoso aplinkoje, aplink sostą šmėžuoja daugybė žvaigždučių.
Gaga sėdi soste, ten vyksta „naujosios rasės“ gimimas. Ji paaiškina, kad tai buvo blogio gimimas, nes Gaga skyla į dvi gėrio ir blogio jėgas.
Jonas Boreika Chodzka
Jonas Boreika Chodzka (, slapyvardis Jonas iš Svisločės, Wajżgantos, 1777 m. birželio 24 d. Kryvičai, dab. Medilo rajonas – 1851 m. lapkričio 10 d. Minskas) – Lietuvos rašytojas. Rašė lenkų kalba.
Biografija
Dirbo Vileikos, Ašmenos, Minsko teismuose. 1812 m. Lietuvos laikinosios vyriausybės komisijos narys. Nuo 1822 m. Lietuvos mokyklų vizitatorius. Masonas, Vilniuje 1816 m. su kitais atgaivino ložę „Uolusis lietuvis“, 1818 m. įkūrė ložę „Sokrato mokykla“. Priklausė Šubravcų draugijai. Dalyvavo slaptos „Patriotų draugijos“ (Varšuva) veikloje. 1826-1829 m. rusų valdžios kalintas Sankt Peterburge, 1830-1834 m. gyveno tremtyje Permėje.
Sūnūs - poetai Aleksandras Boreika Chodzka, Mykolas Chodzka, topografas Juozapas Chodzka.
Išgarsėjo 1821 m. išėjusia didaktine apysaka „Kromininkas Jonas iš Svisločės“ (Pan Jan ze Świsłoczy, kramarz wędrujący), kurioje keliaujančio senuko lūpomis doros ir išminties buvo mokomi paprasti sodiečiai. Apysaką vertė Juozapas Rupeika (1789–1854 m.), išleista 1823 m., Kajetonas Aleknavičius (1804–1874 m.), 1860 m. išleido Mikalojus Akelaitis. „Jonas iš Svisločės“ turėjo įtakos lietuvių didaktinės prozos raidai.
Populiari ir kita jo apysaka „Ponia kaštelionienė ir jos kaimynės“ (Pani Kasztelanowa i jej sąsiedztwo). Parašė eiliuotą patriotinės tematikos komediją „Išlaisvinta Lietuva“ (Litwa oswobodzona, išleista ir pastatyta 1812 m. Minske), tragediją „Boleslovas Kreivaburnis“ (Boleslaw Krzywousty, past. 1812 m. Vilniuje), išleido buitinių komedijų, vaizdelių ir apysakaičių rinkinį „Įvairūs raštai“, 12 t. 1837-1842 m.).
Kuturiai (Pagėgiai)
Kuturiai – kaimas Pagėgių savivaldybėje, 6 km nuo Natkiškių.
Vidzgovas
Vidzgovas  – kaimas Lenkijos šiaurės rytuose, 11 km į pietus nuo Bransko, apie 25 km į pietvakarius nuo Bielsko ir apie 54 km į pietus nuo vaivadijos centro Balstogės. Šalia kaimo teka Čarnos upė.
Istorija
Nuo XIII–XIV a. iki 1569 m. Liublino unijos priklausė LDK. XIX a. buvo kaimas ir dvaras, priklausę Bielsko apskrities Grodzisko valsčiuje. 1919–1934 m. kaimo pavadinimu vadintas Vidzgovo valsčius.
Lasanka
Lasanka – kaimas Lenkijos šiaurės rytuose, Seinų valsčiuje, Seinų apskrityje, Palenkės vaivadijoje. Kaimas yra apie 4 km į pietvakarius nuo Seinų ir apie 110 km į šiaurę nuo vaivadijos centro Balstogės. Valsčiaus keliai: Lasanka – Marinavas ir Lasanka – Ivanuvka.
Istorija
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Iki 1976 m. liepos 1 d. kaimas priklausė Suvalkų vaivadijos Berznyko valsčiui. 1975-1998 m. priklausė Suvalkų vaivadijai.
GŠ-18
GŠ-18 – rusiškas 9×19mm kalibro karinis pistoletas.
Istorija
1996 m. sukonstruotas prototipas, 1998 m. galutinis variantas, 2000 m. praėjo karinius bandymus. 2003 m. priimtas į Rusijos kariuomenės ginkluotę.
Pavadinimo raidės G ir Š reiškia konstruktorių pavardes, skaičius 18 – šovinių talpą.
Spėjama, kad nedaug šių pistoletų nupirko kai kurie Rusijos VRM daliniai.
Priėmus į ginkluotę Jarygino pistoletą ir pasirodžius galingesniam pistoletui „Giurza“ (išpopuliarėjo Rusijos spec. paskirties daliniuose), manyta kad GŠ-18 liks užmirštas. Bet taip neatsitiko.
Savybės
Kurtas pramušti šarvines liemenes. Šaudo klasikiniais 9×19mm šoviniais arba specialiais 9mm PBP. Jų kulka su kietinto plieno šerdimi sveria 4,2 g, o pradinis greitis yra 600 m/s. Iš 20 m atstumo kulka pramuša 8 mm minkšto plieno plokštę ar III klasės šarvinę liemenę.
Dėtuvė dvieilė. Prie pistoleto galima prisukti lazerinį taikiklį.
2010 m. Ispanijos Grand Prix
2010 m. Ispanijos Grand Prix – penktas 2010 m. sezono Formulės 1 Grand Prix, kuris vyko gegužės 9 d. Katalonijos trasoje, Ispanijoje.
Kvalifikacija
Pastabos
Dzelzava
Dzelzava – gyvenvietė Latvijoje, Maduonos savivaldybėje ir Dzelzavos valsčiaus administracinis centras. Dzelzavoje yra Dzelzavos dvaro rūmai su kelių pastatų kompleksu, Dzelzavos kultūros namai, pastatyti XX a. 4-ajame dešimtmetyje.
Dzelzavoje taip pat yra estrada, parduotuvės, pašto skyrius, mokykla, vaikų darželis, internatinė mokykla, vaistinė, ambulatorija, Dzelzavos valsčiaus savivaldybė ir kelios įmonės. Netoli gyvenvietės tyvuliuoja Bakanų ežeras (Bakanas), kuris yra mėgiama poilsio vieta. Dzelzavoje užtikrintas reguliarus autobusų ir geležinkelio susisiekimas.
Okinotorišima
thumb|Okinotorišima Okinotorišima, Okinotorio sala – atolas, 534 km į pietvakarius nutolęs nuo Oki Daito, 567 km į vakarus nuo Pietų Ivo Džimos ir 1740 km į pietus nuo Tokijo, Japonijos. Anksčiau buvo vadinta Parace Vela (ispanų ir portugalų kalbomis tai reiškia „panaši į burę“). Salos dažnai laikomos piečiausiomis Japonijoje.
Administraciškai sala laikoma Ogasavaros dalimi. Neturi gyventojų.
Lietuvos vyrų akmenslydžio rinktinė
Lietuvos vyrų akmenslydžio rinktinė – nacionalinė šalies rinktinė, kuri atstovauja Lietuvą akmenslydžio tarptautinėse varžybose. Rinktinės veiklą koordinuoja Lietuvos kerlingo asociacija.
Škotijos futbolo varžybos 1931–1932 m.
Škotijos futbolo varžybos 1931–1932 m.
Finalo rungtynės
---
Balchas
Balchas ( = Balẖ) – miestas šiauriniame Afganistane. Šiuo metu miestas smarkiai apgriautas. Pagrindinė gyventojų veikla susijusi su medvilnės pramone, auginami migdolai ir melionai. Išlikusios senų laikų medresės, mečetės.
Istorija
Miestas žinomas nuo senų laikų, Antikos laikais vadinosi Baktra. Vėliau jį valdė Samanidai ir Timūridai. Kurį laiką vadinosi Vazirabadu.
Apepis
Taip pat skaitykite
Llista de personatges de la mitologia egípcia
Andrioniškis (kaimas)
Andrioniškis – kaimas Anykščių rajono savivaldybėje, 1 km į šiaurę nuo Andrioniškio miestelio, dešiniajame Šventosios krante.
Nuotekai
Nuotekai – kaimas Ukmergės rajono savivaldybėje, 6 km į rytus nuo Ukmergės centro, Šventosios kairiajame krante (į ją pro kaimą teka Panuotekis, Karaklaupis, Šaltupis). Seniūnaitijos centras. Praeina kelias. Yra skulptoriaus Rimanto Zinkevičiaus muziejus-dirbtuvės.
thumb|left|230px|Įvažiavimas iš rytų
Istorija
Nuotekai rašytiniuose šaltiniuose minimi nuo 1744 m.
1920 m. atidaryta pradinė mokykla. LTSR metais veikė felčerių ir akušerių punktas, kultūros namai.
Netikrosios vandenskrodės
Netikrosios vandenskrodės (Mesoveliidae) yra blakių pobūrio šeima, kurios atstovai gyvena ir vandens paviršiuje, ir ant žemės.
Rogožainių Malė
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Netikrosios vandenskrodės
Šios šeimos blakių kūnas 1,8 – 4,2 mm ilgio. Dažniausiai tai nedideli, ploni, pailgi, rudai gelsvos ar žalsvos spalvos vabzdžiai. Galva didelė, pailga. Antenos ilgos, plonos, iš 4-ių segmentų. Straubliukas plonas, sudarytas iš 3-ų segmentų; 3-ias segmentas ilgas. Antsparnių priekinė dalis dažniausiai tamsesnė, membraniniai sparnai gysloti. Kojos ilgos, apaugusios trumpais šešreliais. Pėdos sudarytos iš 3-ų segmentų; 1-as segmentas labai mažas. Nimfos turi mažiau kvapniųjų liaukų (3-4) nei suaugėliai.
Gyvena įvairiuose vandens telkiniuose, ant vandens augmenijos ir vandens paviršiaus, kuriuose gausu plūdenų ir vandens lelijų. Kai kada stebimos miško paklotėje ant drėgnų samanų, pakrantės akmenų.
Plėšrios, maitinasi smulkiais vandens gyviais, kuriuos gaudo vandens paviršiuje. Aukomis dažniausiai tampa šakotaūsiai, negyvi ar leisgyviai uodai ir uodai trūkliai.
Pasaulyje gyvena apie 50 šios šeimos rūšių bei porūšių; Europoje – 3 rūšys, o Lietuvoje tik 1 rūšis – plaukuotoji vandenskrodė.
Rusijos Federacijos Komunistų partija
Rusijos Federacijos Komunistų partija (rus. Коммунистическая партия Российской Федерации = КПРФ) - Rusijos Federacijos politinė partija. Dažnai laikoma Sovietų Sąjungos Komunistų partijos tęsėja; marksizmo-leninizmo ideologijų šalininkė.
Diokletiano rūmai
Diokletiano rūmai – rūmai, esantys Kroatijoje, Splito mieste.
Rūmai yra unikalus III a. romėnų architektūros paminklas. Tai rūmai, kurie buvo pastatyti imperatoriui, kaip poilsio vila.
Diokletiano rūmus sudarė dešimtys įvairios paskirties statinių, tarp kurių dabar yra išlikusios rūmų sienos, vartai ir bokštai. Dabartinė miesto katedra − buvęs imperatoriaus mauzoliejus, o dabartinė baptisterija − buvusi Jupiterio šventykla. Dauguma istorinių paminklų pastatyti Diokletiano rūmų teritorijoje.
Šių rūmų neaprėpiamas dydis jau daug amžių stebina istorikus ir keliautojus.
1979 m. Diokletiano rūmai buvo įtraukti į UNESCO Pasaulio paveldo sąrašą.
Adomo Mickevičiaus slėnis
Istorija
Pasakojama, kad poetas Adomas Mickevičius, 1819–1823 metais mokytojaudamas Kaune, mėgo dažnokai lankytis Ąžuolyne ir miškingame Girstupio upelio slėnyje, sėdėti prie parke esančio Adomo Mickevičiaus akmens. Kai poetas rengėsi išvažiuoti į užsienį, 1823 m. pavasarį jo draugai Girstupio slėnyje jam surengė išleistuves. Jų metu, Karolinai Kovalskai pasiūlius, draugai slėnį pavadino Adomo Mickevičiaus slėniu.
Algirdas Jurėnas
Algirdas Jurėnas (1919 m. kovo 1 d. Puikiuose, Žagarės valsčius – 2007 m. kovo 2 d. Harisonas, Meino valstija, JAV) – lietuvių protestantų teologas, filosofas, profesorius, Biblijos vertėjas.
Biografija
1939–1940 m. Vytauto Didžiojo universitete ir 1940–1944 m. Vilniaus universitete studijavo filosofiją ir kalbas. 1944 m. pasitraukė į Vakarus. 1945–1949 m. Tiubingeno universitete studijavo evangelikų teologiją. 1949 m. persikėlė į JAV, iki 1957 m. Čikagoje pamokslavo vietos lietuviams. 1949–1951 m. Čikagos ir 1957–1959 m. Harvardo universitetuose studijavo teologiją bei filosofiją. 1967 m. Harvardo teologijos fakultete apgynė disertaciją, teologijos daktaras.
1960 m. įšventintas kunigu. Kunigavo Meino valstijos įvairiose baptistų parapijose. 1966 m. Mercerio universitete Makone (Džordžijos valstija) ir kongregacinės United Church of Christ tradicijos teologijos seminarijoje dėstė teologiją ir vokiečių kalbą, 1967–1984 m. Meino universitete – filosofiją, biblinę literatūrą, germanistiką, Denverio teologijos seminare – teologiją ir etiką.
1955–1957 m. laikraščio „Evangelijos žodis“, nuo 1957 m. „Evangelijos šviesa“ redaktorius. Bendradarbiavo Lietuviškojoje enciklopedijoje
Kūryba
1961 m. Britų ir užsienio kraštų Biblijos draugija Londone išleido išverstą Naująjį Testamentą (iš graikų kalbos) ir psalmes (iš hebrajų kalbos). Šį leidinį, pasižymintį vertimo tikslumu, spausdina įvairios Vakarų krikščioniškos organizacijos. Jis yra plačiai paplitęs ir Lietuvoje. 1996 m. išleista kita šio Naujojo Testamento redakcija. 2000 m. išleido viso Šventojo Rašto vertimą iš hebrajų, aramėjų ir graikų kalbų.
Martín Fierro apdovanojimai
Martín'o Fierro apdovanojimai - Argentinos radijo ir televizijos apdovanojimai, atsižvelgiant į APTRA, Argentinos televizijos ir radijo žurnalistų asociaciją. Pirmą kartą apdovanojimai įteikti 1959 metais. Juos įkūnijo skulptoriaus Luis Perlotti, gaučo (Amerikos pampų piemuo) statulėlė, kurios svoris buvo 2 kg. Kitais metais apdovanojimams parinktas Martíno Fierro vardas, dėl tokios šalies nacionalinės poemos. Jau 1967 metais apdovanojimai buvo teikiami Buenos Airėse, bet dabar specialai yra kaitaliojama apdovanojimų vieta pagerbiant centrinės šalies dalies nugalėtojus.
Dėl artistų cenzūros ir persekiojimo, nuo 1976 metų karo valdžia apdovanojimus nukėlė, APTRA narystė sumažėjo ir apdovanojimai buvo nutraukti. Tai buvo iki 1988 metų. Nuo 1990 metų, taip pat įskaityti kabelinių transliacijų specialieji pastatymai ir 1992 metais auksinis Martín Fierro buvo pridėtas pripažinti prie "geriausių tarp geriausių".
Balsuoti gali ne tik komisija, bet ir visas pasaulis PuroShow.com
Austral Líneas Aéreas
thumb|right|260px|Logotipas Austral Líneas Aéreas („Pietų oro linijos“) – Argentinos oro transporto bendrovė, dukterinė kompanijos Aerolíneas Argentinas įmonė. Tai antra pagal dydį vietinių reisų kompanija šalyje. Bazuojasi Buenos Airių Jorge Newbery oro uoste.
Įkurta 1971 m., o prie Aerolíneas Argentinas prisujungė 1987 m. Tragiškas incidentas ištiko oro bendrovės lėktuvą Douglas DC-9-32. 1997 m. spalio 10 d. reiso Austral 2553 iš Posadaso į Buenos Aires metu, per audrą, ties Frai Bentosu Urugvajuje rėžesi į žemę. Žuvo visi 74 keleiviai.
Kauno apgultis
Kauno apgultis – ATR-Maskvos karo metu, nuo 1658 m. lapkričio 8 d. iki 1659 m. vasario 20 dienos, vykusi Kauno miesto apgultis, kai lietuvių daliniai bandė atsiimti Kauno miesto kontrolę iš Rusijos kariuomenės.
Istorija
1655 m. rugpjūčio 16 d. Rusijos karo vado, kunigaikščio Piotro Čerkaskio vadovaujama kariuomenė be mūšio užėmė Kauną. Nors lietuviai puikiai suprato Kauno strateginę reikšmę, bet miestas buvo silpnai įtvirtintas, turėjo nedidelę įgulą, o nuo Vilniaus pasitraukusi lietuvių kariuomenės dalis nenorėjo rizikuoti ir kovoti su daug galingesniu priešu dviejų upių santakoje (tai blogino atsitraukimo galimybę), todėl nuspręsta miestą atiduoti. Užėmę Kauną rusai toliau į Žemaitiją nesiveržė, bet iš miesto didesni ir mažesni jų daliniai nuolat siautėjo po apylinkes, bandė priversti gyventojus prisiekti carui ir ieškojo maisto. Tai kėlė gyventojų nepasitenkinimą ir susidūrimus su miesto apylinkėse šmirinėjančiais lietuvių daliniais.
Per tuos 5 šturmus, kaip rašo rusai, žuvo apie tūkstantis puolančiųjų, neskaitant sužeistųjų, o rusų žuvę tik 7. Nuo apsiausties jie išlaisvinti vasario 20 d., kai iš Vilniaus buvo atsiųsta virš 1 000 karių, o lietuviai nedrįso stoti į mūšį ir pasitraukė.
George Clinton
Džordžas Klintonas (, 1739 m. liepos 26 d. – 1812 m. balandžio 20 d.) buvo JAV politikas ir karys. Jis buvo pirmasis (ir ilgiausiai pareigas ėjęs) Niujorko valstijos gubernatorius. Valdant prezidentams Tomui Džefersonui ir Džeimsui Medisonui, Džordžas Klintonas ėjo JAV viceprezidento pareigas.
Prancūzų ir indėnų kare Klintonas kovojo britų pusėje.
Mišonas
Mišonas − buvusių šventyklų kompleksas centriniame Vietname (netoli Danango), Kvangmano provincijoje.
George Clinton
Klintonas buvo Kontinentinio kongreso narys ir balsavo už JAV nepriklausomybės deklaraciją. Jis buvo Džordžo Vašingtono draugas.
Mišonas
Mišonas buvo Čampos (Tiampos) valstybės sostinė ir religinis centras. Jis buvo įkurtas 400 m. Yra išlikę apie 70 VII−X a. budistų ir brahmanistų šventyklų griuvėsių. Pati žymiausia šventykla, 24 metrų aukščio buvo išgražinta liūtų ir dramblių skulptūromis. 1969 m. ji buvo sugriauta JAV−Vietnamo karo metu.
1999 m. Mišonas įtrauktas į UNESCO Pasaulio paveldo sąrašą.
George Clinton
Klintonas buvo JAV Demokratų-Respublikonų partijos. Klintonas dirbo viceprezidentu, valdant dviem skirtingiems JAV prezidentams. Jis yra vienas iš dviejų tai padarusių viceprezidentų. Džonas Kolhaunas taip pat dirbo viceprezidentu, valdant dviem prezidentams. 1808 metų JAV prezidento rinkimuose Klintonas buvo kandidatas į JAV prezidentus ir gavo šešis rinkikų kolegijos balsus.
Mirė 1812 metais nuo širdies smūgio. Jis tapo pirmuoju viceprezidentu, mirusiu einant šias pareigas.
Vandens kietis
miniatiūra|Kalkės ant čiaupo indikuoja vandens kietumą. Vandens kietis, vandens kietumas – vandens savybė, neleidžianti putoti muilui, susijusi su tam tikrų kalcio ir magnio druskų buvimu.
Terminai kietumas ir kietis skiriasi savo vartosena. Kietumas reiškia tiesiog vandens savybę. Tuo tarpu kietis yra kietumas, išmatuotas konkrečiais vienetais (kurie dažniausiai rodo vandenyje ištirpusių Ca ir Mg druskų kiekį):
Kietumo lygiai
Kietas vanduo – vanduo, kuris yra kietas, turi daug (80–120 mg/l) tokių druskų. Minkštas vanduo – kuris tokių druskų turi mažai ar neturi visai (<20 mg/l).
Kieto vandens įtaka
Kietas vanduo prausiantis džiovina odą, kietame vandenyje prastai putoja muilas. Virinant kietą vandenį ant puodų, arbatinukų, katilų sienelių nusėda karbonatinės nuosėdos. Tokios nuosėdos gali labai susiaurinti karšto vandens vamzdžius. Naudojant per minkštą vandenį didėja vamzdynų korozijos rizika, kadangi vanduo praranda buferines savybes, kurias jam suteikia hidrokarbonatai.
Įtaka sveikatai
Geriamas vanduo gali būti tiek kietas, tiek minkštas, sveikatai tai neatsiliepia. Pasaulio sveikatos organizacija teigia, kad „atrodo, nėra jokių įtikinamų duomenų, kad vandens kietumas sukeltų kenksmingų poveikių žmonių sveikatai“. JAV Nacionalinė tyrimų taryba nustatė, kad kietas vanduo gali būti vartojamas kaip kalcio ir magnio dietinis papildas.
Kai kurie tyrimai aptiko silpną neigiamą vandens kietumo ir sergamumo širdies ir kraujagyslių ligomis priklausomybę tarp vyrų. PSO, išnagrinėjusi tokius duomenis, nutarė, kad duomenys nepakankami, kad būtų galima nurodyti rekomenduojamą vandens kietumą. Kai kurie autoriai rekomenduoja, kiek mažiausiai ir daugiausiai gali būti kalcio (40-80 mg/l) ir magnio (20-30 mg/l) geriamajame vandenyje ir kad jo suminis kietumas (kalcio ir magnio koncentracijų suma) turi būti 2–4 mmol/l.
Kai kurie tyrimai aptiko kieto vandens vartojimo buityje koreliaciją su dažnesne vaikų egzema. 2008 m. buvo atliktas paminkštinto vandens įtakos vaikų egzemai tyrimas. Reikšmingų skirtumų tarp vaikų, kurių namuose buvo naudojami vandens minkštinimo įtaisai, ir vaikų, kurių namuose tokių įtaisų nebuvo aptikta.
Varėnos spaustuvė
Varėnos spaustuvė – spaustuvė, veikusi Varėnoje 1947–1995 m.
Istorija
Nuo 1947 m. spausdino 1946 m. įsteigtą Varėnos apskrities laikraštį „Tarybinis balsas“, kurį iki tol leido Alytaus spaustuvė. 1950 m. Varėnai tapus rajono centru, 1951 m. buvo išspausdintas Daugų rajono laikraščio „Komunizmo aušra“ Nr. 1, 1951–1953 m. spausdintas ir Varėnos MTS politinio skyriaus laikraštis „Lenino keliu“.
1960 m. Varėnos spaustuvė gavo linotipą. Prie jos kaip skyrius buvo prijungta Eišiškių spaustuvė. 1962 m. Varėnos spaustuvė tapo Alytaus spaustuvės skyriumi. 1963 m. gautas antras linotipas. 1962 m. sujungus Varėnos ir Eišiškių rajonus, sujungti ir „Tarybinio balso“ ir „Raudonosios vėliavos“ laikraščiai. Kurį laiką buvo leidžiamas bendras laikraštis lietuvių ir lenkų kalba, kurį spausdino Varėnos spaustuvė. 1965 m. vėl pradėtas spausdinti Varėnos rajono laikraštis „Raudonoji vėliava“, kuris nuo 1988 m. vadinasi „Merkio kraštas“. 1983 m. spaustuvei persikėlus į naujas patalpas, joje buvo spausdinamas ne tik Varėnos rajono laikraštis, bet ir Alytaus statybos tresto laikraštis „Dzūkijos statybos“. 1992 m. „Merkio kraštą“ redakcija ėmė rinkti kompiuteriu ir spausdinti Alytaus spaustuvėje.
1993 m. Varėnos spaustuvė ėmė vadintis UAB „Spengla“ spaustuvė. Ji turėjo 2 plokščios spaudos ir tigelinę mašinas. Iki 1995 m. spausdino blankus, smulkius spaudinius.
Norteljė
Norteljė – miestas pietryčių Švedijoje, Uplando provincijoje. Jis yra 72 km į šiaurę nuo Stokholmo. Miestas įsikūręs ant Botnijos įlankos kranto.
Istorija
Miesto teisės Norteljei buvo suteiktos 1622 m.
Nuorodos
Norrtäljen kunta Norrtälje
Kostas Ostrauskas (1926)
Kostas Ostrauskas (slapyvardis Andrius Baltaragis, 1926 m. balandžio 5 d. Veiveriuose – 2012 m. sausio 9 d. JAV) – Lietuvos ir JAV dramaturgas, literatūros istorikas, kritikas, žurnalistas.
Biografija
Mokėsi Kauno „Aušros” gimnazijoje, 1944 m. Kauno jaunimo teatro aktorius. Frontui artėjant pasitraukė į Vokietiją, gimnaziją baigė Liubeke. 1946–1949 m. studijavo Pabaltijo universitete Hamburge, 1949 m. atvykęs į JAV, 1952 m. baigė lituanistikos ir slavistikos studijas Pensilvanijos universitete ; vienas iš paskutiniųjų Vinco Krėvės studentų.
Pensilvanijos universiteto muzikos bibliotekos vedėjas. Bendradarbiavo JAV lietuvių spaudoje, daugelį jo pjesių spausdino žurnalas „Metmenys“.
Kūryba
Scenai pradėjo rašyti nuo 1951 m. Į avangardizmą pasuko jau pirmąja pjese „Pypkė“. Daugelis jo dramų yra trumpos, kaip novelės, dažniausiai su dviem-trim veikėjais, veiksmas koncentruojamas apie vieną temą ar motyvą. Atskirą grupę sudaro „rimtieji“ K. Ostrausko kūriniai. Tai pjesės, kuriose vyrauja ne tiek komizmas, kiek tragiškieji būties aspektai: „Duobkasiai“ (1964–1965 m.) – tai „Hamleto“ kapinių scenos parafrazė; „Gyveno kartą senelis ir senelė“ (1963–1969 m.) – čia jaučiama aliuzija į S. Beketo „Belaukiant Godo“. Muzikaliausiu K. Ostrausko kūriniu vadinamas „Kvartetas“ (1969 m.). Taip pat yra parašęs keletą filosofinių pjesių: „Ars amoris“ (1979 m.), „Anna ir Emma“ (1989 m.) ir kt.
Jonas Fledžinskas
Jonas Fledžinskas (1885 m. rugpjūčio 12 d. Skaudvilėje – 1965 m. kovo 2 d. Skaudvilėje) – kooperatininkas, politinis veikėjas.
Biografija
Baigė triklasę Skaudvilės liaudies ir 1898 m. – Raseinių apskrities mokyklą, tačiau leisti į gimnaziją šeima neišgalėjo, todėl teko tarnauti. 1903 m. išvyko į Jenakijevą pas seserį ir pradėjo dirbti buhalteriu belgų metalo gamykloje. Ten įsijungė į socialdemokratų partijos veiklą, dalyvavo 1905–1906 m. įvykiuose Gorlovkoje, buvo suimtas, vėliau ištremtas namo. 1906 m. pradėjo dirbti grafo Vladimiro Zubovo dvaro Ginkūnuose administratoriumi.
1908–1912 m. studijavo Petrapilio aukštesniuose komercijos kursuose, 1912 m. įstojo į Berlyno prekybos akademiją. Prasidėjus karui, 1915 m. išvyko į Rusiją, ten vedė grafaitę Aleksandrą Zubovaitę. 1918 m. Maskvoje dirbo centrinės vartotojų sąjungos instruktoriumi.
Grįžęs į Lietuvą, 1919 m. įsteigė kooperacijos kursus, iki 1921 m. buvo jų vedėjas ir sąskaitybos dėstytojas. 1919 m. rugpjūčio 15 d. įsteigė Šiaulių srities vartotojų bendrovių sąjungą, jungusią 100 bendrovių. 1920 m. – „Kultūros“ bendrovės valdybos narys, vienas iš žemės ūkio kooperatyvų sąjungos „Gamintojas“ steigėjų.
1922 m. vyko į Angliją ištirti eksporto galimybių. 1924 m. Ginkūnuose įkūrė Lietuvos žalųjų augintojų bendriją, buvo jos pirmininkas iki 1933 m. Jam vadovaujant, Ginkūnų dvaras tapo pavyzdiniu ūkiu. 1927–1930 m. – Lietuvos centrinės galvijų kontrolės sąjungos pirmininkas, 1935–1936 m. – Lietuvos galvijų augintojų sąjungos vicepirmininkas, 1936–1940 m. – pirmininkas. 1940 m. grįžo į tėviškę, dirbo buhalteriu Trapų, vėliau – Šilgalių valstybiniame žirgyne.
Vaikai: Vytautas Fledžinskas (g. 1919), teisininkas; Sofija Pempienė (g. 1920), pedagogė; Aleksandra Kašubienė (g. 1923) menininkė; Jurgis Fledžinskas (g. 1924), muzikas (altistas).
Bibliografija
Jonas Fledžinskas. Atsiminimai. Šiaulių „Aušros“ muziejus, 1997.
Sting
right|250px Gordon Matthew Thomas Sumner, žinomas slapyvardžiu Sting – „geluonis“ (g. 1951 metų spalio 2 dieną, netoli Niukaslo, Anglijoje) – britų dainininkas, dainų autorius, aktyvistas, filantropas. Prieš pradėdamas solinę karjerą, buvo roko grupės „The Police“ lyderis, pagrindinis dainų autorius, vokalistas bei boso gitaristas.
Ankstyvoji jaunystė
Stingas gimė Volsende, Niukasle prie Taino (Anglija). Šeimoje jis buvo vyriausias iš keturių vaikų. Motina Audrey (mergautinė pavardė Cowell) kirpėja, tėvas Ernestas Matthew Sumneris pienininkas ir inžinierius-mechanikas. Brolis Filipas, seserys Angela ir Anita. Kartu su tėvu jaunasis Gordonas anksti ryte pristatinėdavo pieną, rankose nešdamasis „geriausią savo draugę“ ispanišką gitarą su penkiomis surūdijusiomis stygomis, kurią paliko į Kanadą emigravęs dėdė.
Gordonas lankė Šv. Kudberto pradinę mokyklą (St. Cuthbert’s Grammar School) Niukasle prie Taino, kuri vėliau tapo Šv. Kudberto vidurine mokykla (St. Cuthbert's High School). Jis dažnai įsliūkindavo į naktinius klubus, kur galėdavo stebėti tokių atlikėjų kaip „Cream“ ir Jimi Hendrix pasirodymus. Šie atlikėjai vėliau įtakojo jo muzikinę karjerą. Po tokių darbų kaip autobuso konduktorius, statybininkas ir mokesčių pareigūnas, Stingas įstojo į Nortumbrijos švietimo kolegiją (vėliau tapusią „Northumbria University“) ir 1971–1974 metais įgijo mokytojo kvalifikaciją. Vėliau dvejus metus mokytojavo Šv. Pauliaus mokykloje (St. Paul’s Middle School) Kremlingtone (Cramlington).
Gintautas Gegužinskas
Biografija
1968–1979 m. mokėsi Garliavos 1-oje vidurinėje mokykloje, 1984 m. baigė Lietuvos žemės ūkio akademijos Agronomijos fakultetą ir įgijo mokslinio agronomo specialybę. 2004 m. baigė Mykolo Romerio universitetą, teisės magistras.
Sting
Ankstyvoji jaunystė
Vakarais, savaitgaliais, pertraukoje tarp koledžo ir mokytojavimo Stingas grojo vietinėse džiazo grupėse „Phoenix Jazzmen“, „The Newcastle Big Band“ ir „Last Exit“. Savo pravardę jis gavo pravardę po to, kai su „Phoenix Jazzmen“ grojo vilkėdamas juodai ir geltonai dryžuotą megztinį. Grupės lyderiui pasirodė, jog su tuo megztiniu Gordonas panašus į bitę, todėl jis ir gavo pravardę Sting (liet. geluonis). Kartą, konferencijoje žurnalisto pavadintas Gordonu, jis juokais pareiškė „Mano vaikai mane vadina Stingu, mano motina mane vadina Stingu, taigi kas tas Gordonas?“
Gintautas Gegužinskas
Biografija
1984 m. Pasvalio rajono Joniškėlio tarybinio ūkio – technikumo vyriausiasis agronomas. Nuo 1984 m. lapkričio mėn. iki 1989 m. Pasvalio rajono komjaunimo komiteto pirmasis sekretorius. 1990–1995 m. Pasvalio miesto meras, 1995–2000 m. ir nuo 2003 m. Pasvalio rajono savivaldybės meras. 2000–2003 m. Pasvalio darbo biržos direktoriaus pavaduotojas.
Sting
The Police
1977 metų sausį Stingas persikėlė iš Niukaslo į Londoną ir netrukus prisijungė prie Stewart Copeland ir Henry Padovani (pastarąjį greitai pakeitė Andy Summers). Kartu jie įkūrė New Wave žanro grupę „The Police“. Nuo 1978-ųjų iki 1983-iųjų grupė išleido penkis pasisekimo susilaukusius albumus ir laimėjo šešis „Grammy apdovanojimus“. Nors jų muzika buvo įkvėpta punk muzikos elementų, „The Police“ greitai perėjo prie regio atspalvį turinčio roko ir minimalistinės popmuzikos. Paskutiniame grupės albume „Synchronicity“ buvo įrašyta populiariausia jų daina „Every Breath You Take“, išleista 1983 metais. 1983-ųjų rugpjūčio 18 dieną koncerto Shea stadione metu, Stingas nusprendė, kad jam grupėje ne vieta. Nors formaliai grupė neiširo, po „Synchronicity“ grupės dalyviai ėmė galvoti apie solinius projektus. Bėgant metams grupės nariai, o ypač Stingas, atmetė galimybę vėl susiburti draugėn. Vis dėlto, 2007-aisiais grupė vėl susibūrė ir išvyko į pasaulinį turą.
Gintautas Gegužinskas
Biografija
1990–1995 m. Pasvalio rajono tarybos deputatas, 1995–2023 m. Pasvalio rajono savivaldybės tarybos narys.
Sting
Ankstyvoji solo karjera
1981 metų rugsėjį „Tarptautinės Amnestijos“ dienos metu, pakviestas Martin Lewis, Stingas pirmą kartą pasirodė kaip solinis atlikėjas. Dainininkas atliko solines „Roxanne“ ir „Message In A Bottle“ versijas. Taip pat Stingas tapo vienu iš lyderių „visų žvaigždžių“ grupėje, pramintoje „The Secret Police“. Grupei priklausė Eric Clapton, Jeff Beck, Phil Collins, Bob Geldof ir Midge Ure. Stingo dalyvavimas „The Secret Policeman's Other Ball“ buvo jo didėjančio turto ir augančios politinės bei socialinės sąmonės pradžia. 1982-aisiais jis išleido solinį singlą „Spread a Little Happiness“ iš Dennis Potter filmo „Brimstone and Treacle“. Ši daina buvo 1920 metų Vivian Ellis miuziklo „Mr. Cinders“ interpretacija ir pateko į Jungtinės Karalystės Top-20.
Gintautas Gegužinskas
Biografija
1984–1989 m. Lietuvos Komunistų partijos narys. Pradėjus kurtis Lietuvos Persitvarkymo Sąjūdžio grupei Pasvalio rajone, įsitraukė į jos veiklą. Nuo 1996 m. Tėvynės sąjungos (Lietuvos konservatoriai), Tėvynės sąjunga - Lietuvos krikščionys demokratai narys.
Pasvalio Rotary klubo narys. Žmona Vitalija, dukros Gintarė (g. 1982 m.) ir Vilija (g. 1985 m.)
Sting
1980–1989
thumb|left|250px|Stingo pasirodymas 1985 Pirmąjį solo albumą „The Dream of the Blue Turtles“ Stingas išleido 1985 metais. Jame buvo įrašyti hitai „If You Love Somebody Set Them Free“, „Fortress Around Your Heart“, „Love Is the Seventh Wave“ ir „Russians“. Pastarosios dainos tema buvo sukurta pagal „Lieutenant Kijé“ siuitą, o autorius susilaukė Vakarų šalių politikų kritikos už tariamas simpatijas sovietams. Per metus albumas tapo triskart platininiu. Šio albumo dėka Stingas buvo nominuotas „Grammy“ geriausio metų albumo nominacijoje.
1985 metais Wembley stadione kartu su Dire Straits Stingas atliko dainą „Money For Nothing“. Jis taip pat įdainavo trumpą vokalinį numerį kaip svečias Mile Davis albume „You're Under Arrest“. Stingas įrašė „back“ vokalo partijas Arcadia's single "The Promise“ ir dvejose Phil Collins dainose iš albumo „No Jacket Required“. 1984-ųjų labdaros renginyje „Skurdas Afrikoje“, kartu su "Band Aid", muzikantas atliko dainą „Do They Know It’s Christmas?“.
1987 metais Stingas išleido albumą „...Nothing Like the Sun“, kuriame buvo įrašyti tokie hitai kaip „We’ll Be Together“, „Fragile“, „Englishman in New York“ ir „Be Still My Beating Heart“, skirtas nesenai mirusiai motinai. Šio albumo dainos „The Secret Marriage“ melodija buvo sukurta vokiečių kompozitoriaus Hanns Eisler, o „Englishman in New York“, manoma, dedikuota ekscentriškam rašytojui bei Didžiosios Britanijos gėjų judėjimo ikonai Quentin Crisp. Albumo pavadinimas paimtas iš William Shakespeare 130 soneto.
Neilgai trukus, 1988-aisiais, išleistas albumas „Nada como el sol“. Jame penkias dainas iš „…Nothing Like the Sun“ Stingas įrašė ispaniškai ir portugališkai. Devintojo dešimtmečio pabaigoje Stingas pakviestas dviem įrašams su kitais atlikėjais. Pirmasis jų įrašytas 1987 metais su džiazo aranžuotoju Gil Evans, ir antrasis 1988-aisiais Frank Zappa albume „Broadway the Hard Way“, kur Stingas atliko neįprastą „Murder By Numbers“ aranžuotę.
1990–1999
1993 metų gegužę Stingas perdainavo savo sukurtą „The Police“ grupės dainą „Demolition Man“ iš „Ghost in the Machine“ albumo filmui tokiu pat pavadinimu „Demolition Man“. Kartu su Bryan Adams ir Rod Stewart, Stingas atliko dainą „All For Love“ filmui "Trys muškietininkai" ("The Three Musketeers“). Daina išsilaikė Jungtinių Valstijų topų viršūnėse penkias savaites ir tapo platinine. Tai vienintelė Stingo daina, kuri po „The Police“ pateko į Amerikos topų viršūnę. Vasarį jis laimėjo du „Grammy“ apdovanojimus ir buvo nominuotas dar trims. Gegužę „Berklio“ muzikos koledžas (Berklee College of Music) suteikė Stingui antrą muzikos garbės daktaro laipsnį. Lapkritį jis išleido geriausių savo hitų rinkinį „Fields of Gold: The Best of Sting“, kuris ilgainiui tapo dukart platininiu. Tais pačiais metais Stingas duetu su Vanessa Williams atlieko dainą „Sister Moon“, kuri skamba jos albume „The Sweetest Days“.
Pirmasis 1994-ųjų Stingo albumas „Mercury Falling“ stipriai debiutavo su singlu „Let Your Soul Be Your Pilot“, tačiau buvo greitai išstumtas iš populiarumo lentelių. tTais pačiais metais Stingas pasiekė Top-40 su dviem savo singlais „You Still Touch Me“ (birželį) ir „I’m So Happy, I Can’t Stop Crying“ (gruodį). Per šį laikotarpį jis taip pat įrašinėjo muziką Disney filmui "Saulės karalystė" ("„Kingdom of the Sun“), kuris buvo perkurtas į „The Emperor’s New Groove“. Filmas patyrė drastiškus „remontus“ ir turinio pakeitimus.
1997-ųjų MTV muzikos apdovanojimuose, kartu su Puff Daddy, Stingas įdainavo „I’ll Be Missing You“, skirtą Notorious B.I.G. atminimui.
2000–2009
1999-ųjų rugsėjį Stingas išleido albumą „Brand New Day“, kuriame įrašyti hitai „Brand New Day“ ir „Desert Rose“. 2001 metų sausį albumas tapo triskart platininiu. 2000 metais Stingas laimėjo „Grammy“ apdovanojimą už „Brand New Day“ albumą ir tokio paties pavadinimo dainą. Per apdovanojimų ceremoniją kartu su Cheb Mami britų muzikantas atliko „Desert Rose“.
2001-ųjų birželio 17-ąją su "The Brand New Day Tour" programa pasirodė Vilniaus Žalgirio stadione. Muzikantą lydėjo gausi grupė, kurioje grojo tokie atlikėjai, kaip trimitininkas Chrisas Botti bei būgnininkas Manu Katche. Koncertas truko beveik dvi valandas, neoficialiais duomenimis parduota apie 25 tūkstančius bilietų. Tai buvo pirmasis britų muzikanto pasirodymas Lietuvoje ir, manoma, vienas iš geriausių dešimtmečio koncertų šalyje.
Per 2002 metų Žiemos Olimpinių žaidynių atidarymo ceremoniją Solt Leik Sityje Jutoje Stingas, kartu su Yo-Yo Ma ir Mormon Tebernacle Choru, atliko dainą „Fragile“.
2002-aisiais Stingas laimėjo „Auksinį gaublį“ už dainą „Until…“ iš filmo „Kate and Leopold“. Ši daina taip pat nominuota „Oskarui“ geriausios metų dainos nominacijoje. Birželį Stingas buvo įrašytas į „Dainų autorių šlovės muziejų“, o tą pačią vasarą tapo Britų Imperijos ordino komandoru (angl. The Most Excellent Order of the British Empire).
2003-iaisias Stingas išleido albumą „Sacred Love“, kurį įrašant taip pat dalyvavo hip-hopo atstovė Mary J. Blige ir sitaru grojanti Anoushka Shankar. Stingas ir Blige laimėjo „Grammy“ už duetą ir dainą „Whenever I Say Your Name“. Skirtingai negu kiti Stingo albumai, šis neturėjo ypatingų hitų. Nežiūrint to, 2004-ųjų sausį jis tapo platininiu. Spalį pasirodė Stingo autobiografija „Broken Music“.
2004 metais buvo pradėtas „Sacred Love“ turas su Annie Lennox. 2005-ųjų kovo 28 dieną Los Andžele Stingas pradėjo ir „Broken Music“ turą, kurio metu su keturių narių grupe koncertavo mažesniuose miestuose (turas baigėsi gegužės 14-ąją). Kaip svečias Stingas sudalyvavo „The Black Eyed Peas“ albume „Monkey Business“ (2005), kartu su autorių grupe atlikdamas dainą „Union“, kurios pagrindiniai muzikos elementai buvo iš hito „Englishman in New York“. 2005 metų liepą muzikantas pasirodė „Live 8“ koncerte, skirtame paremti Afriką. 2006-aisiais Stingas ir Roberto Livi įrašė ispanišką „Fragile“ versiją, pavadinimu „Fragilidad“ albumui „Rhythms Del Mundo“ su lotynų įrašų legenda „The Buena Vista Sound“ (anksčiau vadinta „Buena Vista Social Club“).
2006-ųjų liepos 30-ąją su "Broken Music" programa Stingas koncertavo Vilniaus Siemens arenoje (antrasis pasirodymas Lietuvoje). Nors pradžioje atlikęs "Message In A Bottle" muzikantas neatrodė patenkintas publikos reakcija ir šaltai padėkojo, tačiau jau skambant trečiajai dainai "If I Ever Lose My Faith In You" klausytojai kaip reikiant įsišėlo, o tai nedelsiant atsiliepė atlikėjų nuotaikai. Programos metu Stingas atliko kelis puikius jam'us, iš kurių ypač įspūdinga buvo antroji daugiau kaip 8 minutes trukusi sesija, sekusi po kompozicijos "The Soul Cages". Koncerto sėkmę liudija tai, kad Stingas dukart išėjo encore, atlikdamas iš pradžių net tris dainas, o vėliau dar ir "Fragile". Apšildančios grupės vaidmenyje pasirodė Joe Sumnerio "The Fictionplane". thumb|left|250px|Stingas ir „The Police“ „Madison Square Garden’e“, Niujorkas, 2007 m. rugpjūčio 1 d. 2006 metų spalį išleistas albumas „Songs From The Labyrinth“ buvo Renesanso kompozitoriaus John Dowland kūrybos interpretacija, įrašyta kartu su liutnios muzikantu iš Bosnijos Edin Karamazov. Šis darbas atnešė Stingui muzikinį pripažinimą klasikinės muzikos rate.
2007-ųjų pradžioje į viešumą iškilo žinia, jog Stingas vėl ketina suburti „The Police“ ir kartu su senais savo draugais išvykti į 30 m. grupės jubiliejinį turą. Gandai buvo patvirtinti populiariame gerbėjų puslapyje „Stingus“ ir įvairiose naujienų svetainėse, tokiose kaip „De Standaard“, „Yahoo!“ ir t. t. 2007 metų gegužę operoje „Welcome to the Voice“ (kompozitorius Steve Nieve), Stingas atliko Dionizo vaidmenį.
2007 mertų vasario 11 dieną Stingas kartu su „The Police“, „Grammy“ apdovanojimuose dainavo dainą „Roxanne“, o vėliau paskelbė apie „The Police Reunion Tour“ („The Police“ susibūrimo turas). Pirmas koncertas buvo surengtas Vankuveryje 2007 m-ųjų gegužės 28 dieną, jame apsilankė 22 tūkstančiai žiūrovų. „The Police Reunion Tour“ prasidėjo Šiaurės Amerikoje, tęsėsi Europoje, Pietų Amerikoje, Australijoje, Naujojoje Zelandijoje ir Japonijoje. Turas truko ilgiau nei metus, paskutinis koncertas vyko „Madison Square Garden“ 2008-ųjų rugpjūčio 7-ąją, kurio metu ant scenos kartu su Stingu pasirodė trys jo dukterys.
Stingas vaizduojamas kaip žaidimo veikėjas, video žaidime „Guitar Hero World Tour“.
2009 metų spalio 20 dieną „Brand New Day“ buvo paskutinė „Neighborhood ball“ vakaro daina viename iš dešimties prezidento Barack Obama inauguracijos pokylių
Remiantis straipsniu, paskelbtu oficialioje Stingo svetainėje, 2009-ųjų vasarį jis pradėjo darbą su nauju albumu „If on a Winter's Night...“, išleistu tų pačių metų spalį. Pirmąsias perklausas išgirdę fanai pateisino Stingo lūkesčius, o kai kurie uždavė keletą klausimų apie albumo artistiškumo kryptį.
2009-aisiais Stingas pasirodė menų ir kultūros festivalyje Taškente (Uzbekistanas). Nepaisant to, jog manė, kad koncertas buvo remiamas UNICEF, Stingas susidūrė su spaudos kritika dėl iš Uzbekistano prezidento Islamo Karimovo už koncertą gautų nuo vieno iki dviejų milijonų svarų sterlingų. Karimovas kaltinamas žmogaus teisių pažeidimais, o UNICEF pridūrė, kad apie Stingo pasirodymą festivalyje nieko nežinojo.
2010+
thumb|right|250px|Stingas [[Budapeštas|Budapešte, Vengrijoje, birželio 30 d. 2011 m.]] 2010 metų vasario 4 dieną „Gulf News“ paskelbė, kad Stingas surengs pasirodymą Dubajuje, Jungtinuose Arabų Emyratuose. Jis vyko 2010-ųjų kovo 4-ąją, kai Stingas džiugino 16 tūkstančių minią.
2010-ųjų rugsėjo 17 dieną Stingas trečią kartą koncertavo Lietuvoje. Pasirodymas, kurio metu atlikta „Symphonicities“, įvyko Vilniaus Siemens arenoje. Muzikantą lydėjo didžiulis atlikėjų kolektyvas: Steven Mercuri diriguojamas Londono karališkosios filharmonijos orkestras, gitaristas Dominic Miller, perkusininkas David Cossin, bosininkas Ira Coleman ir vokalistė Jo Lawry.
2010 metų gruodžio 31-ąją koncertas vyko Kijeve, Ukrainoje. Tai buvo Naujųjų metų pasirodymas per populiarų TV kanalą „Inter“.
Nuo 2011-ųjų sausio 11-osios Stingas pratęsė 2010 metais pradėtą „Symphonicities“ turą. Jis apsilankė Pietų Korėjoje, Japonijoje, Australijoje, Naujojoje Zelandijoje ir vasarą grįžo į Europą. Birželio 27 dieną šio turo koncertas, kurio programa kiek skyrėsi nuo atliktos 2010-aisiais, surengtas po atviru dangumi Vilniaus Vingio parke (ketvirtasis Stingo pasirodymas Lietuvoje).
Su Nicole Scherzinger (Pussycat Dolls) jos albume Stingas įrašė dainą pavadinimu „Power’s Out“. Kartu su Matthew Morrison jis taip pat įrašė naują dainos „Let Your Soul Be Your Pilot“ versija.
2012-ųjų liepos 31-ąją su programa "Back to Bass Tour" Stingas penktą kartą grojo Lietuvos muzikos entuziastams (Žalgirio arena Kaune). Koncertas nuo ankstesnių pasirodymų skyrėsi tuo, kad atlikėjui asistavo daug mažesnė komanda, kuklesnis dėmesys skirtas vaizdo efektams ir scenos apipavidalinimui, tačiau itin susitelkta ties muzikavimu. Renginyje galėjo dalyvauti nuo 6 iki 8 tūkst. Stingo talento gerbėjų.
Vaidyba
Retkarčiais Stingas ryždavosi ir vaidybai. Vaidmenys filmuose ir televizijoje:
(Pvz.: Originalus filmo pavadinimas – vaidmuo (metai))
1990 m. Stingas įgarsino veikėją Zarmą, animaciniame filme „Captain Planet and the Planeteers“. Taip pat, Stingas vaizduojamas video žaidime „Guitar Hero World Tour“.
Visuomeninė veikla
Pirmą kartą prie žmogaus teisių judėjimo Stingas prisidėjo 1981-ųjų rugsėjį, kai prodiuseris Martin Lewis pakvietė jį dalyvauti ketvirtosiose „Tarptautinės Amnestijos“ iškilmėse „The Secret Policeman’s Other Ball“. Stingas atliko dviejų dainų „Roxanne“ ir „Message in a Bottle“ solo versijas „Karališkajame Teatre“ (Royal Theatre) Londone. Taip pat, kartu su „The Secret Police“ grupe, kuriai priklausė Eric Clapton, Jeff Beck, Phil Collins, Donovan, Bob Geldof ir Midge Ure, „didžiajame finale“ Stingas atliko savo aranžuotą Bob Dylan dainą „I Shall Be Released“. Šis renginys buvo pirmas kartas, kai Stingas dirbo kartu su Geldof, Collins ir Ure. Stingo pasirodymas „Secret Policeman’s Other Ball“ – pirmas jo kaip solo atlikėjo pasirodymas.
Jo bendradarbiavimas „Tarptautine Amnestija“ (Amnesty International) tęsėsi visą aštuntąjį dešimtmetį, jis buvo novatoriškas daugelio „Amnestijos“ žmogaus teisių koncertų dalyvis. 1986–1998 metais muzikos renginių serijas organizavo Jungtnių Valstijų „Tarptautinės Amnestijos“ skyrius.
1986 metų birželį „The Police“ paskutinius tris kartus pasirodė „Tarptautinės amnestijos“ koncerte „A Conspiracy of Hope“ Jungtinėse Valstijose. Dieną po koncerto Stingas davė interviu NBC kanalo laidai „Today Show“, kuriame pasakė: „Aš buvau „Tarptautinės Amnestijos“ paramos dalyvis penkerius metus. Prieš „The Secret Policeman’s Ball“ aš nieko nežinojau apie „Tarptautinę Amnestiją“, nežinojau apie jos veiklą, taip pat apie kančią pasaulyje“. 1986-aisiais. Stingas taip pat prisidėjo prie lėšų rinkimo albumui „Conspiracy of Hope: Honouring Amnesty International’s 25th Anniversary“.
Pirmą kartą savo poziciją socialiniais ir politiniais klausimais Stingas pademonstravo 1980 metų „The Police“ dainoje „Driven to Tears“. Su šia daina jis dalyvavo Bob Geldof projekte „Feed The World“ 1984-ųjų gruodį. 1985 metais projekte „Live Aid“ Stingas sudainavo „Do They Know It’s Christmas?“ – singlą, įrašytą su Bobo Geldofo grupe, kurioje taip pat dalyvavo Branford Marsalis, Phil Collins ir Dire Straits.
Kartu su savo žmona Trudie Styler ir Brazilijos indėnu Raoni Metuktire, Stingas ėmė rinkti lėšas fondui Rainforest Foundation Fund, kuris rūpinasi drėgnųjų miškų išsaugojimu ir ten gyvenančių žmonių teisėmis. Šią paramą Stingas teikia iki šių dienų. Taip pat Niujorko Carnegie Hall salėje kasmet vykstata pačiam tikslui skirtas koncertas. Jame koncertuoja Stingas, Elton John, Billy Joel, James Taylor ir kitos muzikos žvaigždės. Stingo garbei pavadinta Kolumbijos medvarlių rūšis Dendropsophus stingi.
1991 metų spalio 21 dieną Stingas, Don Henley ir Billy Joel pasirodė Madison Square Garden vykusiame labdaros koncerte „The Concert for Walden Woods“.
1997-ųjų rugsėjo 15-ąją Stingas prisidėjo prie sero Paul McCartney, Eric Clapton, Sero Elton John, Phil Collins ir Mark Knopfler Londono Royal Albert Hall vykusiame koncerte "Music for Monserrat", skirtame Karibų salai Monseratui, kurį nuniokojo ugnikalnio išsiveržimas. 2000 metų birželio 30 dieną Stingas ir jo žmona Trudie Styler buvo apdovanoti „Peace Abbey Courage of Conscience“ Šerborne, Masačiusetse.
2005-ųjų vasarį Stingas koncertavo "Leeuwin Estate Concert Series" koncerte Vakarų Australijoje, kuris surinko keturis milijonus JAV dolerių 2004 metais Indijos vandenyno cunamio nuniokotam reljefui tvarkyti.
2008 metais Stingas prisidėjo prie muzikinio albumo pavadinimu „Songs for Tibet“, skirtą paremti Tibetą ir Dalai Lamą.
2010 metų sausio 22-osios koncerte „Hope For Haiti Now“ Stingas atliko „Driven to Tears“. 2010-ųjų balandžio 25 dieną, per 40-osios Žemės dienos jubiliejų, jis koncertavo „National Mall“, Vašingtone.